Hun kan bli ny regjeringsråd
ARTIKKELEN ER OVER TRE ÅR GAMMEL Da SMK onsdag publiserte søkerlisten, viste det seg at Lyftingsmo er den eneste søkeren fra toppembetsverket som har søkt stillingen. Dermed er det all grunn til å tro at eventuelle andre kandidater har forstått at Lyftingsmo åpenbart er statsministerens førstevalg. Valget blir lett for statsminister Erna Solberg (H), som må gå til Kongen i statsråd for å gjøre den formelle utnevnelsen av sin aller nærmeste medarbeider i embetsverket. Les også: Hanne Harlem vil bli dommer i HøyesterettRegjeringsråden er administrativ sjef for kontoret til statsminister Erna Solberg (H), men også sjefen til departementsrådene som er embetsleder i de ulike departementene. Regjeringsråden er også sekretær for regjeringen og leder for Regjeringens Kriseråd som koordinerer arbeidet mellom statsetatene i nasjonale krisesituasjoner. Les mer: Satte kriseråd under flyktningkrisen Da søknadsfristen til å etterfølge regjeringsråd Nina Frisak gikk ut mandag, hadde 11 søkere meldt seg. VG har snakket med flere sentrale kilder, som sier at ingen av de andre søkerne har den bakgrunnen som skal til for å komme i betraktning når regjeringen skal utnevne den nye regjeringsråden.Anne Nafstad Lyftingsmo har siden 2011 vært ekspedisjonssjef for innenriksavdelingen ved Statsministerens kontor. Hun kom da Kommunaldepartementet, hvor hun både har jobbet i kommunalavdelingen og innvandringsavdelingen. Hun er utdannet siviløkonom og har også arbeidserfaring fra Econ og Statistisk sentralbyrå.I januar i år varslet regjeringsråd Nina Frisak (65) at hun ville fratre stillingen 1. juli i år. Les også: Rapport slaktet Ernas kriseapparat Da oppnevnte Erna Solberg et internt ansettelsesutvalg ledet av sin stabssjef Julie Brodtkorb (H). Delphi Consulting ble hyret inn som ekstern hodejeger og rådgiver. Søknadsfristen gikk ut mandag, og dette er søkerlisten, med seks menn og fem kvinner, som Statsministerens kontor har publisert onsdag ettermiddag:* Giulio Tommaso Alfarini (18), Italia * Randi Bolstad (51), sales & marketing director, Sortland * Thorbjørn Johan Gaarder (60), chief credit offiser, Oslo * Marit Gellein (45), senior manager, Oslo * Glenn A. Hole (40), adm. direktør, Drammen * Nasim Karim (41), Drammen * Bjørn-Tore Lunde (45), rådgiver, Lyngdal * Anne Nafstad Lyftingsmo (48), ekspedisjonssjef, Oslo * Stig-Harald Markovic (37), daglig leder, Oslo * Sari D. Mahayu Soelistyowati (41), telekom consultant, Sandvika * Magnus Young, senior manager, Singapore.
Anne Nafstad Lyftingsmo (48) er den heteste kandidaten til stillingen som regjeringsråd ved Statsministerens kontor. I så fall blir hun landets høyest rangerte byråkrat.